Naziv županije: **ISTARSKA**

Naziv škole: **OSNOVNA ŠKOLA VLADIMIRA NAZORA - KRNICA**

Sjedište i adresa: **Krnica 87, 52208 Krnica**

Matični broj škole: **03208303**

OIB škole: **68924138485**

KLASA: 400-01/20-01/01

UR.BROJ:2168/05-55-63-03-20-01

**OBRAZLOŽENJE FINANCIJSKOG PLANA ZA 2021. GODINU**

**TE PROJEKCIJA ZA 2022. I 2023. GODINU**

Krnica, 01. prosinca 2020.

**Naziv programa – 2101 Redovna djelatnost osnovnih škola - minimalni standard**

*AKTIVNOST A210101 - Materijalni rashodi po kriterijima*

**Opis aktivnosti:** Redovna djelatnost škola financirana je iz decentralizacije iz koje se financiraju materijalni i financijski rashodi, rashodi za materijal i dijelove za tekuće i investicijsko održavanje, usluge tekućeg i investicijskog održavanja. Izračun mjesečne dotacije provodi se na temelju izračuna prema broju učenika (38,00 kn), prema broju razrednih odjela (300,00 kn); prema broju zgrada škole (2.000,00 kn) za godinu. Sredstva se troše namjenski i to samo za financiranje materijalnih i financijskih rashoda (prema ekonomskoj klasifikaciji) nužnih za realizaciju nastavnoga plana i programa.

**Opći ciljevi:** Stjecanje trajnog primjenjivog znanja koje će učenik koristiti u životu te osigurati odgojno-obrazovni proces i sredstva za siguran rad radnika i učenika. Podmirivanje materijalnih rashoda i tekućih izdataka.

**Posebni ciljevi:** Kvalitetna organizacija nastave i sigurnost učenika i djelatnika škole. Visoka razina funkcioniranja škole dobiva se redovitim stručnim i pedagoškim usavršavanjem izvršitelja poslova, a to su učitelji, tehničko i administrativno osoblje.

**Ostvareni ciljevi aktivnosti i pokazatelji uspješnosti realizacije tih ciljeva:** Podmiruju se troškovi za stručna usavršavanja učitelja, stručnih suradnika i drugih radnika škole i svi su se djelatnici redovito stručno usavršavali. Nabavljen je potreban materijal za nesmetano odvijanje nastavnog procesa, a na svakodnevnoj razini osigurava se sigurnost zaposlenih i učenika.

*AKTIVNOST A210102 - Materijalni rashodi OŠ po stvarnom trošku*

**Opis aktivnosti:** Aktivnost se odnosi na zdravstvene preglede radnika i prijevoz učenika.Radnici škole imaju pravo na sistematske preglede koji se ostvaruju temeljem Kolektivnog ugovora i ostalih oblika zdravstvene i sigurnosne zaštite radnika škole, a u suradnji s osnivačem. Učenici koji putuju u školu imaju osiguran prijevoz školskim autobusom koji prometuje na upisnom području škole.

**Opći ciljevi:** Omogućiti radnicima škole zdravstvenu zaštitu. Redovitim zdravstvenim pregledima vodi se briga o zdravlju radnika Omogućiti učenicima putnicima siguran put od kuće do škole. Kontinuirano se skrbi o učenicima i radnicima škole.

**Posebni ciljevi:** Briga za zdravlje i sigurnost učenika i radnika škole. Djelatnicima škole organizirati sistematske preglede u zakonskom roku s pružateljem zdravstvenih usluga prema sklopljenom Ugovoru. Učenike putnike prevesti/zbrinuti školskim autobusom od mjesta stanovanja do škole i natrag prema točno utvrđenom tenderu vožnje, sukladno Ugovoru/Sporazumu s prijevoznikom.

**Pokazatelji uspješnosti realizacije ciljeva**: Ovom aktivnošću omogućuje se preventivna zdravstvena zaštita djelatnika i redoviti dolazak učenika na nastavu. Ciljevi su ostvareni u planiranim okvirima i financijska sredstva utrošiti prema financijskom planu. Uspješnost realizacije ciljeva očituje se u ostvarivanju svih planiranih aktivnosti, od odgojno-obrazovnih do administrativno-tehničkih, od dolaska učenika u školu , manji broj bolovanja, urednost školskih prostora i okoliša škole.

*AKTIVNOST A210103 - Materijalni rashodi OŠ po stvarnom trošku – drugi izvor*

**Opis aktivnosti:** Redovna djelatnost škola financirana je iz decentralizacije iz koje se financiraju materijalni i financijski rashodi poslovanja te ostali nespomenuti rashodi poslovanja.

**Opći ciljevi:** Podmirivanje materijalnih rashoda i tekućih izdataka.

**Posebni ciljevi:** Kvalitetna organizacija nastave i sigurnost učenika i djelatnika škole. Visoka razina funkcioniranja škole.

**Ostvareni ciljevi aktivnosti i pokazatelji uspješnosti realizacije tih ciljeva:** Nabavljen je potreban materijal za nesmetano odvijanje nastavnog procesa, a na svakodnevnoj razini osigurava se sigurnost zaposlenih i učenika.

*AKTIVNOST A220104 – Plaće i drugi rashodi za zaposlene - Prihodi iz državnog proračuna*

**Opis aktivnosti**: Izvor financiranja je državni proračun – Ministarstvo znanosti i obrazovanja za proračunske korisnike. Sredstva se troše za plaće radnika, regres za godišnji odmor, božićnice, jubilarne nagrade, otpremnine, pomoći i ostala materijalna prava radnika.

**Opći ciljev**i: Ostvarivanje prava radnika prema Zakonu o radu i Kolektivnom ugovoru.

**Posebni ciljevi**: Redovito funkcioniranje ustanove.

**Ostvareni ciljevi programa i pokazatelji uspješnosti realizacije tih ciljeva:** Nesmetano odvijanje odgojno-obrazovnog procesa i funkcioniranje škole kao odgojno-obrazovne ustanove.

**Naziv programa – 2102 Redovna djelatnost osnovnih škola - iznad standarda**

*AKTIVNOST A210201 - Materijalni rashodi OŠ po stvarnom trošku iznad standarda*

**Opis aktivnosti:** Izvor financiranja je županijski proračun. Troškovi financirani iz sredstava iznad decentralizacije su rashodi energenata i rashodi osiguranja.

**Opći ciljevi:** Održavanje redovnog poslovanja te osiguranje školske imovine.

**Posebni ciljevi:** Kvalitetno održavanje nastave i sigurnost učenika i radnika škole

**Ostvareni ciljevi aktivnosti i pokazatelji uspješnosti realizacije tih ciljeva:** Uspješnost ciljeva očituje se u postojanju škole kao interesa svoje lokalne zajednice, u povećanju broja učenika te doseljavanje stanovništva i upis novih učenika u školu.

**Naziv programa – 2301 Programi obrazovanja iznad standarda**

*AKTIVNOST A23104 – Pomoćnici u nastavi*

**Opis aktivnosti:** Program edukacije pomoćnika u nastavi za učenike s teškoćama u osnovnim školama Istarske županije u sklopu provedbe programa Europskog socijalnog fonda i Ministarstva znanosti, obrazovanja i sporta.

**Opći ciljevi:** osigurati sustavan način poučavanja učenika, poticati i unapređivati njihov intelektualni, tjelesni, estetski, društveni, moralni i duhovni razvoj u skladu s njihovim sposobnostima i sklonostima.

**Posebni ciljevi:** Načela obrazovanja na razini osnovnog i srednjeg obrazovanja: odgoj i obrazovanje u osnovnoj školi temelji se na jednakosti obrazovnih šansi za sve učenike prema njihovim sposobnostima.

**Ostvareni ciljevi aktivnosti i pokazatelji uspješnosti realizacije tih ciljeva:** Škola je institucija koja je u funkciji društva u okviru koje se provodi organiziran rad namijenjen učenicima i ima cilj: poticati i unaprjeđivati razvoj svakoga učenika, omogućiti da svaki učenik uči i bude uspješan, osposobiti učenike za učenje, pomoći učenicima u učenju, pripremiti učenike za život, poučiti učenike vrijednostima i poticati i razvijati socijalne vještine učenika.

**Naziv programa – 2301 Programi obrazovanja iznad standarda**

*AKTIVNOST A230106 - Školska kuhinja*

**Opis aktivnosti:** Planirani su rashodi po realnoj procjeni ostvarenja ovih aktivnosti koje služe za financiranje prehrane učenika dok borave u školi u skladu s propisanim normativima koje donosi ministarstvo nadležno za zdravstvo. Tjedni jelovnik objavljuje se na školskoj oglasnoj ploči. U cilju očuvanja zdravlja učenika, u školi se ne nudi brza hrana i gazirana pića. Prehrana se provodi u prostoru školskoga hodnika jer nema blagovaonice.

**Opći ciljevi:** Cilj je provođenja usvajanje zdravih prehrambenih navika.

**Posebni ciljevi:** Omogućavanje svim učenicima mogućnost prehrane u školskoj ustanovi.

**Ostvareni ciljevi aktivnosti i pokazatelji uspješnosti realizacije tih ciljeva:** Dio učenika redovne nastave i dio učenika produženog boravka ostvaruje prava sufinanciranja školskog obroka prema socijalnom programu Općine Marčana.

*AKTIVNOST A230107 - Produženi boravak*

**Opis aktivnosti:** Produženi je boravak neobvezan oblik odgojno-obrazovnog rada namijenjen učenicima razredne nastave, a koji se provodi izvan redovite nastave i ima svoje pedagoške, odgojne, zdravstvene i socijalne vrijednosti. Dnevno trajanje produženoga boravka škola usklađuje s potrebama zaposlenih roditelja te svojim organizacijskim i prostornim uvjetima.

**Opći ciljevi:** Najvažniji je cilj omogućavanje stručne pomoći u rješavanju postavljanih zadataka, razvijanje i poticanje sposobnosti za samostalni i timski rad te zbrinjavanje djece do povratka roditelja s posla.

**Posebni ciljevi:** Omogućiti djetetu kvalitetan program i siguran boravak u školi do dolaska roditelja.

**Ostvareni ciljevi aktivnosti i pokazatelji uspješnosti realizacije tih ciljeva:** Program se u školi provodi kontinuirano od 2007., a organiziran je u zgradi škole u Krnici. Financiranje se provodi tako da troškove djelatnika (plaća i ostali materijalni troškovi, službena putovanja i stručno usavršavanje, zdravstveni pregledi) u cijelosti financira Općina Marčana, a prehranu i ostale materijalne troškove u iznosu od 15,00 kn dnevno sufinanciraju roditelji.

*AKTIVNOST A230116 – Školski list, časopisi i knjige*

**Opis aktivnosti:** Izvor financiranja je Ministarstvo znanosti i obrazovanja. Sredstva se troše na materijalne rashode i usluge za nesmetano odvijanje nastavnog procesa.

**Opći ciljevi:** Osiguravanje kvalitete nastave i drugih oblika odgojno-obrazovnog rada.

**Posebni ciljevi**: Učenicima i zaposlenicima omogućiti dobre uvjete kako bi što bolje obavljali svoje obaveze.

**Pokazatelj uspješnosti realizacije ciljeva:** Realizacija planiranih aktivnosti, programa i projekata Školskim kurikulumom, a financijska su sredstva utrošena prema namjeni. Učenicima je omogućeno financiranje školskih udžbenika i nastavnih materijala te im je omogućeno iskustveno učenje u neposrednoj stvarnosti. Osiguravanje kvalitetne nastave i drugih oblika odgojno-obrazovnog rada.Evaluacija aktivnosti pokazala je da su odgojno-obrazovni ishodi ostvareni.

*AKTIVNOST A230130 - Izborni i dodatni programi*

**Opis aktivnosti:** Izvor financiranja ove aktivnosti su uplate roditelja kojima se učenicima omogućava realizacija Školskog kurikuluma.

**Opći ciljevi:** Uključivanje učenike u terensku i izvanučioničku nastavu.

**Posebni ciljevi**: Provođenje planiranih aktivnosti prema Školskom kurikulumu, ostvarivanje odgojno-obrazovnih ishoda i ciljeva terenske i izvanučioničke nastave, iskustveno učenje.

**Pokazatelj uspješnosti realizacije ciljeva:** Realizacija planiranih aktivnosti, programa i projekata Školskim kurikulumom, a financijska su sredstva utrošena prema namjeni. Učenicima je omogućeno sudjelovanje u izvanučioničkoj nastavi te im je omogućeno iskustveno učenje u neposrednoj stvarnosti. Evaluacija aktivnosti pokazala je da su odgojno-obrazovni ishodi ostvareni.

*AKTIVNOST A230184 - Zavičajna nastava*

**Opis aktivnosti:** Izvor financiranja je Istarska županija. Zamisao o Zavičajnoj nastavi na području Istarske županije te njena implementacija u predškolske i školske ustanove inicirana je s ciljem očuvanja istarskih posebnosti, bogate multikulturalnosti, povijesti i tradicije. Sredstva se koriste za nabavu materijala, usluga i opreme za realizaciju projekta.

**Opći ciljevi:** Kroztradicionalne projekte, koji okupljaju sve učenike škole, škola gradi svoju prepoznatljivost u promicanju zavičajnih vrijednosti pa je u školi zavičaj motivacija za stvaranje i razvijanje kreativnosti učenika.

**Posebni ciljevi:** Kroz projekt učenici upoznaju kulturu svog zavičaja, a cilj je projekta dugoročan i odnosi se na razvijanje i podizanje osobne odgovornosti prema vlastitim akcijama koje vode podizanju kvalitete života u zavičaju.

**Ostvareni ciljevi aktivnosti i pokazatelji uspješnosti realizacije tih ciljeva:** Pokazatelj uspješnosti je prepoznatljivost projekta i sudjelovanje učenika na lokalnoj, državnoj i međunarodnoj razini, nagrade, predstavljanja i putovanja. Završetkom osnovne škole nekadašnji učenici i dalje sudjeluju u projektu kao vanjski suradnici, gosti, kao roditelji ili učitelji.

*AKTIVNOST A230199 – Školska shema*

**Opis aktivnosti:** Radi povećanja unosa svježega voća i povrća te mlijeka i mliječnih proizvoda, kao i podizanja svijesti o značaju zdrave prehrane kod školske djece, provodi se Shema školskog voća i mlijeka – besplatnih obroka voća, povrća i mlijeka za školsku djecu.

**Opći ciljevi:** Školska shema objedinjava dosadašnju Shemu školskog voća i povrća i Program mlijeka u školama kako bi se učenike poticalo na zdravu prehranu.

**Posebni ciljevi:** Škola  odabire lokalnog dobavljača koji isporučuje voće i povrće (100-150 g po djetetu tjedno) i mlijeko, jogurt, vrhnje i sl. (0,15-0,25 l po djetetu tjedno).

Voće i povrće isporučuje se i raspodjeljuje najmanje jednom tjedno, a mlijeko i mliječni proizvodi jednom tjedno najmanje 12 tjedana u nastavne dane u skladu sa školskim kalendarom tijekom cijele školske godine. Razvijanje svijesti o važnosti zdravih prehrambenih navika.

**Ostvareni ciljevi aktivnosti i pokazatelji uspješnosti realizacije tih ciljeva:** Povećan je unos voća i mlijeka kod učenika na tjednoj razini, što utječe na usvajanje zdravih prehrambenih navika.

**NAZIV PROGRAMA – 2302 PROGRAMI OBRAZOVANJA IZNAD STANDARDA**

*AKTIVNOST – A230202 Građanski odgoj i obrazovanje*

**Opis aktivnosti**: Provođenje GOO-a financira Istarska županija, a nastava se izvodi kao izvannastavna aktivnost. Ove se godine, uslijed epidemije COVID-19, program održavao na daljinu te uredno realizirao prema planu i programu.

**Opći ciljevi**: Razvoj vrijednosti i vještina koje su potrebne pojedincu da postane participativni odgovorni građanin. sastavni je dio odgoja i obrazovanja.

**Posebni ciljevi:** Građanskim se odgojem i obrazovanjem ostvaruje rad s učenicima prema europskim standardima građanskih vrijednosti i odgovornosti jer će učenici vrlo brzo postati odrasli ljudi koji će se uključiti u suvremene demokratske tokove u onoj mjeri koliko smo ih pripremili.

**Ostvareni ciljevi i pokazatelji uspješnosti realizacije tih ciljeva:** Ostvareni su odgojno-obrazovni ishodi, što se vidi u razvijanju aktivnog stava, kritičnosti prema određenoj temi, u poticanju na razmišljanje i povezivanje s konkretnim učeničkim iskustvima.

*AKTIVNOST A230203 – Medni dani*

**Opis aktivnosti**: Program Školskog mednog dana i promocije hrvatskih pčelinjaka provodi Ministarstvo poljoprivrede, Hrvatska poljoprivredna agencija i Agencija za plaćanja u poljoprivredi, ribarstvu i ruralnom razvoju.

**Opći ciljevi**: Cilj program je promocija meda lokalnih proizvođača koji su korisnici znaka Med hrvatskih pčelinjaka, povećanje unosa meda u prehranu djece, podizanje razine znanja važnosti zdrave prehrane i nutritivnih vrijednosti meda.

**Posebni ciljevi:** Educiranje učenika o važnosti pčelarstva za sveukupnu poljoprivrednu proizvodnju i biološku raznolikost.

**Ostvareni ciljevi i pokazatelji uspješnosti realizacije tih ciljeva:** Budući da je u ranoj razvojnoj fazi djece moguće oblikovati prehrambene navike s ciljem trajnog povećanja udjela meda u njihovoj prehrani, Program se provodi u prvim razredima osnovnih škola. Djeca dobivaju poklon paket koji sadržava staklenku meda lokalnih proizvođača, slikovnicu edukativnog karaktera o pčelarstvu.

*AKTIVNOST A230204 – Provedba kurikuluma*

**Opis aktivnosti**: Izvor financiranja je Ministarstvo znanosti i obrazovanja. Sredstva se troše na materijalne rashode i usluge za nesmetano odvijanje nastavnog procesa.

**Opći ciljevi**: Osiguravanje kvalitete nastave i drugih oblika odgojno-obrazovnog rada.

**Posebni ciljevi**: Učenicima i zaposlenicima omogućiti dobre uvjete kako bi što bolje obavljali svoje obaveze.

**Ostvareni ciljevi i pokazatelji uspješnosti realizacije tih ciljeva:** Učenicima i djelatnicima je omogućen siguran i ugodan boravak u školi, olakšavanje i ubrzavanje radnih procesa. Osiguravanje kvalitetne nastave i drugih oblika odgojno-obrazovnog rada.

**NAZIV PROGRAMA – 2405 Opremanje u osnovnim školama**

*AKTIVNOST A240501 – Školski namještaj i oprema*

**Opis aktivnosti**: Izvor financiranja su vlastiti prihodi, školska kuhinja, produženi boravak, prihodi od prodaje imovine. Zamjena računala i aparata koji nisu bili za popravak

**Opći ciljevi**: Omogućiti nesmetano odvijanje odgojno-obrazovnog procesa.

**Posebni ciljevi**: Učenicima i zaposlenicima omogućiti sigurne uvjete rada.

**Ostvareni ciljevi i pokazatelji uspješnosti realizacije tih ciljeva:** Omogućiti kvalitetan rad škole i njeno funkcioniranje. Omogućiti nesmetano odvijanje nastavanog procesa, spriječiti te ukloniti nastale kvarove i oštećenja.

**NAZIV PROGRAMA – OPREMANJE U OŠ**

*AKTIVNOST K240502 – kapitalne donacije i opremanje knjižnica*

**Opis aktivnosti:** Izvor financiranja su kapitalne donacije pravnih i fizičkih osoba, Ministarstva znanosti i obrazovanja.

**Opći ciljevi:** Unaprijediti kvalitetu odgojno-obrazovnog procesa.

**Posebni ciljevi:** Povećati knjižni fond i opremu škole.

**Ostvareni ciljevi i pokazatelji uspješnosti realizacije tih ciljeva:** Ministarstvo znanosti i obrazovanja osiguralo je školi kupnju školske lektire za školsku knjižnicu čime se obogatio knjižni fond, a učenicima osigurao dovoljan broj naslova za čitanje.

U Krnici, 01. prosinca 2020.

Ravnateljica

\_\_\_\_\_\_\_\_\_\_\_\_\_\_\_\_\_\_\_\_\_

Romana Percan, mag. educ. .philol. croat.